Exqrch/javanese-Komodo-pixelgpt huggingface dataset:
Selai kacang abang punika dipundamel kenthel kanthi ngginakaken ager-ager dumugi atos
Tugelan selai kacang abang punika lajeng dipuncelupaken dhateng adonan ingkang dipundamel saking terigu dipuncampur toya
Kintsuba persegi ugi dipunmatengaken kanthi cara dipunpanggang wonten ing saknginggilipun wajan ingkang rata
Imo kintsuba ((芋きんつば, Imo kintsuba) utawi satsuma kintsuba (薩摩きんつば, satsuma kintsuba) inggih punika kintsuba ingkang isinipun kue punika (basa Jepang: "an", 餡) dipundamel saking tela pendhem utawi "imo yokan"
Wujudipun punika ugi persegi
Wiwitanipun, kue punika sinebat "gintsuba" (銀つば, "gintsuba") amargi permukaanipun ingkang putih mengkilat kados déné perak "(gin)"
Nanging penduduk Kyoto lan Edo punika langkung asring nyebat kue punika minangka kintsuba amargi "kin" (emas) langkung awis tinimbang perak
Kue punika dipunparingi nama kintsuba amargi adonan terigu tipis ingkang mbungkus kue punika memper kaliyan kisah "tsuba" saking emas palsu
Wonten ing Zaman Edo, satunggaling tiyang Daimyo paring dhawuh dhumateng tiyang ingkang damel katana supados damel tsuba saking emas
Tsuba inggih punika piringan kanggé njagi asta wonten ing cepengan katana
Ingkang damel tsuba punika gadhah kekarepan pikantuk untung ingkang ageng satemah boten damel saking emas, nanging saking seng kanthi lapisan emas ingkang tipis
Tiyang ingkang damel tsuba kasebat dipunukum mati saksampunipun lelakon kasebat dipunmangertosi déning Daimyo.
Kushikatsu Kushikatsu (串カツ, Kushikatsu) punika dhaharan ingkang asalipun saking wewengkon Kansai wonten ing Jepang wujud tugelan alit-alit dhaharan sagara, daging lan sayuran ingkang dipuntusuk kaliyan tusukan bumbu ingkang dipuncelupaken dhateng adonan tepung terigu lajeng dipunlapisi kaliyan tepung panir saderengipun dipungoreng wonten ing lenga ingkang kathah
Dhaharan ingkang dipunsebat kushikatsu punika amargi kalebet "katsu" (nggoreng daging kanthi ngginakaken tepung panir) ingkang dipuntusuk wonten ing "kushi" (tusukan bambu)
Wonten ing wewengkon Kanto, kushikatsu punika kondhang kaliyan nama "Kushiage" wujud tugelan daging babi ingkang agengipun kirang langkung 3–4 cm, ingkang dipuntusuk selang seling kaliyan bawang bombay utawi godhong bawang lajeng dipungoreng saksampunipun dipunlapisi kaliyan tepung panir
Kushikatsu punika miturut cariyosipun dipundamel wonten ing kawasan Shinsekai, distrik Naniwa-ku, Osaka
Kushikatsu punika kalebet bageyan saking budaya dhahar sinambi jumeneng ingkang limrahipun dipunrahapi minangka jajanan nalika ngunjuk bir wonten ing kios utawi warung alit ingkang boten nyawisaken kursi
irisan kol ugi asring dipuntambahaken kanthi gratis dhumateng tiyang ingkang dhahar kushikatsu
Setunggal tusuk kushikatsu dipuncelup dhateng wadhah ageng ingkang sampun dipunisi kaliyan saus uster saderengipun dipundhahar
Wadhah mawi isi saus uster punika gadhah ancas supados saged dipunginakaken sesarengan kaliyan tiyang sanesipun, satemah tiyang ingkang badhe dhahar kushikatsu punika namung kepareng nyelupaken setunggal tusuk kushikatsu sapisan kémawon
Tiyang punika boten kenging nyelupaken kushikatsu malih wonten ing wadhah saus menawi sampun dipundhahar sekedhik
Wonten ing papan sadean kushikatsi limrahipun dipunpasang seratan ingkang isinipun: "boten kenging nyelupaken kaping 2 wonten ing salebeting saus." Variasi kushikatsu
Tiyang ingkang nyade kushikatsu punika menawi badhe nambah citra kushikatsu saking dhaharan ingkang ingkang murah dados dhaharan ingkang awis kanthi cara madegaken restoran ingkang khusus kushikatsu
Kushikatsu punika dipuncawisaken kados déné masakan Eropa kanthi cara nyawisaken kushikatsu setunggal tusuk setunggal tusuk miturut urutan ingkang sampun dipuntemtokaken
Ingkang nyade punika ugi wonten ingkang ngginakaken saus tartar lan sanès saus uster kanggé dhahar kushikatsu.
Kyaraben Kyaraben utawi charaben (キャラ弁, Kyaraben utawi charaben) inggih punika bénto ingkang isinipun dhaharan ingkang dipunsusun kados mekaten kados déné karakter wonten ing anime lan manga, selebritas utawi tokoh sanesipun.
Ibu-ibu wonten ing Jepang punika asring ngisi kalodhangan kanggé ndamel dedhaharan kanggé kulawarganipun kalebet bénto
Kyaraben punika asalipun saking tembung (キャラクター, kyarakuta) ingkang ateges karakter lan (弁当, bento)
Budaya paring rerenggan/ hiasan wonten ing bénto punika kawiwitan kanthi praktik umum kanggé nambahaken dhaharan ingkang anama "Sosis Tuan Gurita" ((たこさんウィンナー, Tako-san winna) ingkang wujud sosis ingkang dipunsigar wonten ing bageyan ngandhap supados mirip kaliyan gurita
Nanging dhaharan punika limrahipun boten gadhah praupan (rai) satemah boten gampil dipunmangertosi minangka karakter
Bento ingkang ngginakaken wujud praupan sapisan punika wonten ing buku "Kodomo no Kawai O-bento" (こどものかわいいおべんとう, ateges: "Bento lare-lare ingkang imut") ingkang dipunterbitaken déning kelompok ingkang dados panaliti masakan, Furutani Masae, nalika wulan Mèi taun 1997
Perancang dhaharan ingkang asmanipun Yukiko Bureneku ingkang manggèn wonten ing Amèrika Sarékat lajeng nerbitaken buku "Kyarakuta-ippai no O-bento" (キャラクターいっぱいのおべんとう, ateges: "Bento ingkang kebak kaliyan Karakter") nalika wulan Maret 2003
Wiwitanipun bento ingkang dipunparingi hiasan punika gadhah ancas supados damel laré-laré punika remen dhumateng dhaharan lan ugi saged nambah pakulinan dhahar ingkang langkung wiyar
Ing samenika budaya kyaraben punika sampun nglampahi évolusi ngantos wonten kontès nasional ingkang dipunwontenaken ing Jepang.
Makunouchi Makunouchi (幕の内弁当, Makunouchi) inggih punika salah satunggaling jinis bénto Jepang ingkang kondhang
Dhaharan punika kapérang saking ulam, daging, asinan, tigan (endhog) lan sayuran dipuntambah kaliyan sekul lan ugi umeboshi
Wonten ugi jinis sanèsipun kados déné sekul-kacang, sushi ulam, lan sup-sekul-daging Tembung "makuno-uchi bento" ("bento ing antawisipun adegan") punika asalipun saking Zaman Edo (taun 1603 dumugi 1867) ingkang dipuncawisaken wonten ing selaning nalika pagelaran teater nembe ngaso Noh lan Kabuki
Wiwit saking Zaman Meiji, Makunouchi punika sampun dados bento ingkang limrah dipunsadé wonten ing setasiyun sepur
Toko serba wonten ugi limrahipun nyadé bento kanthi nama Makunouchi
Sinaosa pilihan lan cacahipun jinis dhaharan ingkang wonten ing bénto Makunouchi punika béda-béda saben toko, limrahipun Makunouchi gadhah jinis dhaharan ingkang langkung kathah tinimbang pakèt dhaharan sanesipun ingkang dipunsamektakaken wonten ing toko kasebat, satemah reginipun ugi dados langkung awis.
Mitsumame Mitsumame ((みつ豆、蜜豆, Mitsumame) inggih punika dhaharan panutup wonten ing Jepang ingkang wujud ager-ager wujudipun kados kubus ingkang dipuncawisaken wonten ing mangkuk sareng kaliyan "setup" kacang ercis abang lan woh kaleng (jeruk mandarin utawi persik)
Wonten ugi mitsumame ingkang dipuntambah bola-bola saking tepung ketan ("shiratama dango") utawi "gyuhi." Pemanis ingkang wujud "kuromitsu" (sirup ireng ingkang asalipun saking gula abrit tebu) ingkang dipuntambahaken dhateng ager-ager saderengipun dipundhahar
Dhaharan punika dipundhahar kanthi ngginakaken sendok utawi garpu
Mitsumame punika kalebet salah satunggaling dhaharan tradhisional mangsa panas wonten ing Jepang
Mitsumame ugi kalebet wonten ing perbendaharaan "kigo" (tembung mangsa) kanggé mangsa panas wonten ing puisi/ geguritan "haikai"
Sinaosa mekaten, mitsumame samenika sampun saged dipunrahapi wonten ing sedaya mangsa
Mula bukanipun mitsumame punika dhaharan kanggé para lare ingkang wujud "shinko zaiku" (糝粉細工, "shinko zaiku") utawi adonan tepung beras kaliyan toya ingkang dipundamel manéka wujud lan warni lajeng dipunkukus
Wonten nginggilipun punika lajeng dipuntambahi kaliyan setup kacang ercis abrit lajeng dipuntambahi kaliyan sirop
Mitsumame kanthi wujud sajian ingkang samenika kalebet asiling riptanan kafe Funawa wonten ing Asakusa, Tokyo nalika taun 1903
Wonten ing wadhah perak kadosdene Kilen dipuncawisaken ager ingkang awujud kubus, setup aprikot, ;an gyuhi
Ingkang mundhut punika gadhah kalih pilihan sirop, sirip ingkang putih menapa sirop ingkang ireng kanggé dipuntambah wonten nginggilipun
Dhaharan punika dipundhahar ngginakaken sendok perak
Funawa lajeng madegaken papan khusus dhahar mitsumame ingkang dipunsebat Mitsumame Hall
Kafe Funawa lajeng kondhang minangka papan nalika mitsumame dipunripta.
Narutomaki Narutomaki (鳴門巻き/なると巻き, Narutomaki) utawi naruto (ナルト/なると, naruto) inggih punika jinising "kamaboko", utawi "surimi" ingkang dipunproduksi wonten ing Jepang
Saben tugelan naruto punika gadhah pola spiral warni abang/ abrit utawi jambon kadosdene pusaran toya naruto wonten ing Selat Naruto ing antawisipun Pulo Awaji lan Shikoku ing Jepang
Pérangan punika ugi dados inspirasi kanggé nama karakter seri manga populer karya Mashahi Kishimoto, inggih punika "Naturo"
Istilah 'Narutomaki' uga dienggo minangka tembung sing ngrujuk marang simbol ("@")
KuthaYaizu, Shizuoka punika kondhang awit saking produksi naruto
"Naruto" punika kanggé tambahan wonten ing mi Jepang kados déné ramen Tokyo
Wonten ing sapérangan papan wonten ing Jepang, narutomaki ugi dipunginakaken minangka bahan kanggé oden lan nimono.
Nikujaga Nikujaga (肉じゃが, daging kentang) inggih punika dhaharan masakan Jepang ingkang dipundamel saking daging, kentang lan bawang bombay ingkang dipungodhog supados raosipun legi kaliyan gula, kecap asin, lan ugi mirin
Wonten ing Jepang sisih kilen, daging ingkang dipunginakaken inggih punika daging sapi kaliyan kentang ingkang jinis "Mayqueen"
Wondene wonten ing Jepang sisih wetan punika ngginakaken daging babi kaliyan kentang ingkang jinis "Danshaku"
Nikujaga punika asalipun saking masakan ingkang dipungodhog ingkang dangu, daging ingkang dipuncawisaken déning angkatan Laut Kerajaan Inggris
Dhaharan punika gadhah kandhutan gizi ingkang seimbang satemah dhaharan punika dipundadosaken dhaharan wonten ing angkatan Laut Jepang lan sansaya nyebar ing kalanganipun rakyat Jepang
Nalika nembe ngangsu kawruh wonten ing Portsmouth, Inggris (1870-1878), Togo Heihachiro punika remen sanget kaliyan dhaharan ingkang sinebat "beef stew" inggih punika daging sapi ingkang dipungodhog dangu
Saksampunipun kondur malih dhateng Jepang, dhaharan kalawau dados dhaharan standar wonten ing saknginggilipun kapal
Juru masak ingkang dipunparingi dhawuh supados damel dhaharan kasebut boten mangertos resepipun, menapa malih saus demiglace lan anggur (unjukan) punika nggih boten wonten
Gula saha kecap asin punika lajeng dipundadosaken bumbu lan asilipun malah raosipun echo
Masakan punika lajeng dados menu angkatan laut, nanging boten kondhang dipundhahar déning kalangan rakyat amargi dipundamel saking daging lan kentang ingkang boten limrah dipundhahar déning tiyang Jepang
Nikujaga punika naté badhe dipunlalekaken déning tiyang amargi pagesangan ingkang abot saksampunipun Perang Dunia II
Nalika wonten ing tengahing dekade 1950-an, Nikujaga punika mlebet malih wonten ing menu masakan, nanging nembe dados menu padintenan punika wonten ing saktengahing dekade 1960-an
Nikujaga lan Kareraisu ("nasi kasi") punika kalebet salah satunggaling tuladha "masakan mama" ("ofukuro no aji") ingkang ngemutaken tiyang Jepang dhateng masakanipun ibu nalika ingkang putra punika tasih alit
Ibu-ibu wonten ing Jepang limrahipun gadhah resep lan cara masak Nikujaga ingkang unik, satemah ingkang putra limrahipun boten bakal kesupen marang raosipun masakan ibu.
Sata Andagi Sata andagi (サーターアンダーギー, saataa andaagii) inggih punika kué ingkang awujud bal khas Okinawa
Kué punika dipundamel saking adonan tigan ayam, glepung terigu, gula lan bakpuder ingkang dipunmatengaken kanthi cara dipungorèng wonten ing lisah gorèng
Wonten ing basa Okinawa dialèk Shuri, "saataa" punika ateges gula, "andaagii" punika asalipun saking tembung "anda" (minyak) lan "agii" (dipungoreng)
Wonten ing KapuloanMiyako, kué punika dipunsebat "sata panbin"
Wonten ing Basa Miyako, sata punika ugi ateges "gula" lan "panbin" punika ateges kué dipungoreng
Wonten ing Hawaii, kuwé punika kondhang kanthi nama andagi
Panganggénipun gula ingkang radi kathah wonten kué punika damel boten patos ngembang
Kué punika dipungoreng kanthi ngginakaken lisah kanthi suhu sedhengan (140℃–150℃) satemah mateng ingkang bagian njero
Bagian njero kué punika tasih empuk kados déné donat, nanging kemriuk wonten ing bagiyan njawi
Kué punika kué omahan ingkang asring dipundamel piyambak déning tiyang Okinawa
Kué punika dipundamel kanthi jumlah ingkang kathah amargi awèt dipunsimpen dumugi pinten-pinten dinten wonten ing suhu kamar
Toko tempura wonten ing peken, toko tandha mata, lan toko kué wonten ing Okinawa nyadé sata andagi kanthi manéka warni rasa, kadosdéné sata andagi ingkang ngginakaken gula pasir, gula abang tebu, kunir, waluh lan uwi
Kué ingkang mèmper sata andagi ugi kapanggihaken wonten ing dharatan Cina
Nalika abad kaping 15, Kerajaan Ryukyu asring nampi tamu kanegaran saking Tiongkok satemah perlu ngintun juru masak istana dhateng Provinsi Fujian kanggé sinau babagan masakan Tionghoa
Saksampunipun wonten ing kondur mbeta kaprigelan damel sata andagi lan ugi chinsuko
Kapal ingkang mbeta upeti saking Kerajaan Ryukyu dhateng Dinasti Ming tindak kaping 171
Setunggal kapal ingkang mbeta upeti mbeta awak kapal lan juru masak Kerajaan Ryukyu ingkang sedayanipun jumlahipun langkung saking 200 tiyang
Sata andagi punika wiwit dipunsadé wonten ing toko-toko saksampunipun konduripun Okinawa dhateng Pamarentah Jepang nalika taun 1972
Kué punika lajeng kondhang wonten ing sedaya Jepang ndherek kondhangipun drama televisi enjang NHK "Chura-san" (2001) ingkang mapanipun wonten ing Okinawa
Kué punika ngginakaken gula kanthi jumlah ingkang kathah, wondéné gula wonten ing zaman rumiyin punika kalebet barang ingkang mewah
Awit saking punika, rumiyin sata andagi punika namung saged dipundamel minangka dhaharan pésta
Nalika dipungoreng, bagiyan njero kué punika ngembang saksampunipun bagiyan ingkang njawi dados garing, satemah kué punika saged mekrok kadosdéné kembang
Wujudipun ingkang kados kembang punika ndadosaken kué punika dipunpitadhosi minangka kue ingkang mbeta kabegjan
Kué punika mekrok satemah tiyang Okinawa mastani minangka simbol wanita
Sadèrèngipun pésta kawinan, sata andagi dipunparingaken minangka barang antaran ("yuino") sareng kaliyan kué "kataharanbu" minangka simbol kakung
Wonten nginggilipun ugi dipuntambah kaliyan kué "machikaji" ingkang warninipun jambon
Kataharanbu ugi dipundamel kanthi ukuran ingkang ageng kirang langkung 20 cm
Sata andagi ugi dipundadosaken dhaharan wajib nalika pésta ambal warsa laré umur 13 taun ("jusan iwai") lan umur 60 taun ("kanreki").
Kala kué kanggé karaméan utawi pahragyan, kué niki dipundamel langkung ageng saking takeran biyasa ngantos dhiaméter kinten-kinten 12 cm–15 cm
Kué gorèng sanguachi guashi (sangwacigwaasi) (サングァチグァーシ utawi 三月菓子, sanguachi guashi (sangwacigwaasi)) dipundamel saking bahan-bahan ingkang sami kadosdéné sata andagi
Wonten ing basa Okinawa, sanguachi punika ateges wulan Maret (basa Jepang: "sangatsu"); "guashi" ateges "kue" ("okashi")
Béda kaliyan sata andagi, kué punika awujud persegi ingkang dawanipun kados kertu nama
Sadèrèngipun dipungorèng, kalih garis ndawa dipunparingaken wonten ing lumah kué kanthi ngginakaken lading/péso
Sanguachi guashi rumiyin kalebet kué ingkang mligi ingkang dipundhahar wonten ing pinggiring sagara nalika pahargyan Hamauri saben tanggal 3 wulan 3 kalender dangu
Nanging samenika, kué punika dipunsadé tanpa kenal mangsa.
Soundwave Soundwave (versi Transformers Jepang inggih punika Soundblaster) inggih punika salah satunggal paraga robot fiksi saking serial The Transformers
Piyambakipun punika saged éwah saking robot dados "tape recorder"
Soundwave punika kalebet salah satunggal saking anggota Decepticons kanthi pimpinan Megatron
Piyambakipun punika kalebet salah satunggal anggota ingkang loyal marang Megatron
Piyambakipun punika gadhah mungsuh wonten ing Autobots inggih punika Blaster
Soundwave punika kalebet satunggal sakung sapérangan paraga Transformers ingkang kathah dipuntepangi déning tiyang amargi wujudipun ingkang unik
Piyambakipun punika saged ndeteksi lan ugi ngrusak transmisi radio wonten ing angin
Lan awit saking kaprigelanipun punika Soundwave pikantuk papan minangka Petugas Komunikasi Decepticons, saé nalika dipunpimpin déning Megatron menapa nalika dipunpimpin déning Galvatron
Kejawi punika, piyambakipun ugi saged maos pikiran lan nyuci otakipun manungsa
Soundwave punika kalebet robot Transformes ingkang mentalipun kiyat
Piyambakipun éwah dados "tape recorder" ing Bumi
Saderengipun wonten ing Cybertron, piyambakipun saged éwah dados satunggaling menara lampu wonten ing margi
Ingkang ngisi swaranipun Soundwave punika aktor Frank Welker, ingkang kala punika nalika nembe proses sulih swara kalampahan, pihak produser ngginakaken piranti vocoder ingkang nedahaken swara monoton khas robot
Nanging wonten ing kalih episode, swara Soundwave punika boten kasaring kanthi khusus
Awit saking punika swaranipun Soundwave punika sami kaliyan Megatron ingkang dipunisi ugi déning Frank Welker
Wondene wonten ing Jepang ingkang ngisi swaranipun Soundwave inggih punika Issei Masamune, sapisan malih pihak Takara ngginakaken piranti vocoder kanggé nedahaken swara robot khas Soundwave.
Starscream Starscream (versi Italia inggih punika Astrum) inggih punika salah satunggal karakter robot fiksi saking serial Transformers
Piyambakipun punika kalebet anggota saking Decepticons lan ugi kalebet abdinipun saking Megatron
Nanging, sejatosipun Starscream punika gadhah kalih watak, ingkang sapisan inggih punika piyambakipun sendika dhawuh dhumateng Megatron, nanging ingkang kekalih piyambakipun gadhah kekarepan ingkang ageng supados saged dados pemimpin saking Decepticons
Starscream punika dipungambaraken saged éwah dados pesawat F-15 Eagle
Piyambakipun punika kalebet abdi saking Megatron, nanging sinaosa setya marang Megatron kasebat piyambakipun ugi gadhah kekarepan kanggé ngrebut kuwasaning dados pemimpin Decepticons saking megatron
Piyambakipun dipun dados pemimpin saking tim Seekers kanthi anggota Skywarp, Thundercracker (season setunggal), Ramjet, Dirge, lan Thrust (season kalih)
Starscream punika gadhah gaman kalih bom "cluster" ingkang kasimpen wonten ing kekalih swiwi pesawatipun
Piyambakipun punika saged ngebom kirang langkung 10.000 meter persegi
Piyambakipun ugi saged mabur kanthi rikatipun 2,5 Mach lan saged dumugi 65.000 kaki
Tiyang ingkang ngisi swara Starscream wonten ing versi Basa Inggris inggih punika Chris Latta
Wondene wonten ing versi Jepang ingkang ngisi swaranipun inggih punika Hirotaka Suzuoki
Starscream punika rumiyinipun ilmuwan lan ugi penjelajah ing njawi akasa sareng kaliyan rencangipun, Autobot Skyfire (alias Jetfire) nalika ing jaman emas Cybertron, saderengipun wonten perang antawisipun Autobots lan Decepticons
Nalika Skyfire dhawah dhateng Bumi lan nglampahi kacilakan, Starscream lajeng wangsul malih dhateng Cybertron lan ndherek gabung kaliyan Megatron wonten ing Decepticons
Wonten ing Decepticons, Starscream punika kalebet panglima perang kaping kalih saksampunipun Megatron
Piyambakipun punika kalebet salah satunggaling anggota Decepticons asli ingkang ndherek Autobots dumugi Bumi kirang langkung sekawan yuta taun ingkang kepengker, dumugi pungkasan ing taun 1984 gunung kasebat nglampahi erupsi lan damel super komputer Teletraan I mbangkitaken sedaya Transformers
Saksampunipun sedaya punika bangkit, kedadosan perang antawisipun Autobots lan ugi Decepticons dipunlajengaken wonten ing Bumi
Nalika perang kalajengaken wonten ing Bumi, Starscream punika kapanggih kaliyan rencangipun, Skyfire ingkang ketutup wonten ing dharatan Artik
Megatron punika naté nyuwun pirsa dhateng Starscream kenging menapa nulung Skyfire
Starscream lajeng ngandharaken dhateng Megatron bilih rumiyin piyambakipun lan ugi Skyfire punika kalebet rencang ingkang raket
Bibar punika Starscream mimpin kanggé ndandani Skyfire
Kekancan ingkang rumaket wonten ing jaman emas wonten ing Cybertron punika badhe dipunambali malih wonten ing Bumi nalika Skyfire punika gabung wonten ing Decepticons, nanging niyat saking Skyfire punika boyen siyos nalika piyambakipun dipunparingi wewarah déning Spike Witwicky lan bapanipun, Sparkplug supados boten nglarani manungsa wonten ing Bumi
Boten dangu saking punika, Starscream mangertos lajeng badhe tarung kaliyan Skyfire, wonten ing mriku Skyfire kalah, nanging saderengipun piyambakipun punika nabrak gunung es, piyambakipun tasih saged damel Spike bungah amargi aksi heroikipun lan kekarepanipun gabung kaliyan Autobots, lajeng saksampunipun Skyfire kekubur malih wonten ing es, Wheeljack lan Ratchet lajeng mbangun malih
Wiwit saking punika, Starscream gadhah mungsuh sejatinipun inggih punika Skyfire.
Eleanor Tomlinson Eleanor Tomlinson (lair ing London, 19 Mèi 1992) iku sawijining aktris Inggris
Dubai Dubai (cara Arab: ‎‎‎, transliteration: Dubaiy) inggih punika satunggal saking pitung émirat lan kutha ingkang padhet piyambak ing Uni Émirat Arab (UEA)
Pernahipun wonten ing saturuting iring kidul Teluk Pèrsi ing Ujung Arab
Kutha gedhé Dubai kala-kala kawastanan "Kutha Dubai" supados boten kalintu kaliyan Émirat Dubai
Dhokumèn ingkang sinerat ngandharaken bilih wontenipun kutha punika sedangunipun 150 tahun saderengipun UEA dipundamel
Dubai punika mbagi kuwasa hukum, pulitik, militèr lan ékonomi kaliyan Emirat sanesipun wonten ing bunderan federal, sinaosa saben Emirat punika gadhah yuridiksi marang sapérangan kuwasa kados déné jejeging hukum sipil, ndombani, lan anyaran fasilitas lika
Dubai punika gadhah populasi paling ageng lan kalebet Emirat paling ageng angka kalih miturut jembaripun, saksampunipun Abu Dhabi
Dubai ugi Abu Dhabi punika kalih Emirat ingkang gadhah hak veto dhumateng bab kritis kawigatosan nasional wonten ing Dewan Nasional Federal negara wau
Dubai punika sampun dipunpimpin déning dinasti Al Maktoum wiwit saking taun 1833
Pemimpinipun samenika Mohammed bin Rashid Al Maktoum, ugi gadhah jabatan minangka Nayakotama lan Wakil Presidèn UEA
Sumber pendapatan emirat menika asalipun saking dagang, real estat lan pelayanan wonten ing bab arta
Pendapatan ingkang asalipun saking minyak bum lan ugi gas alam menika paring sumbangan kirang saking 6% (2006) ekonomi Dubai menika nilainipun US$37 miliar (2005)
Real estat lan konstruksi, menika paring sumbangan 22.6% dhumateng ekonomi wonten ing taun 2005, saderengipunnmangsa konstruksi kanthi skala ingkang ageng kalampahan dumugi samenika
Dubai menika sampun narik kawigatosanipun donya lumantar proyek real estat ingkang inovatif lan ugi ajang olahraga
Perangan menika damel nambah narik kawigatosan sareng kaliyan wigatinipun wonten ing bab bisnis donya, ugi sampun ngangkat prekawis hak asasi manungsa babagan tenaga kerja asing
Wonten ing taun 1820-an, Dubai menika dipunsebat minangka Al Wasl dening sejarawan Britania Raya
Ananging, sapérangan cathetan ingkang nyebataken sejarah budaya Uni Emirat Arab utawi emiratipun medal amargi tradhisi wewengkon menika kanggé nyathet lan marisaken cariyos rakyat saha mitos
Asal linguistik tembung "Dubai" menika ugi dados pirembagan, sapérangan tiyang menika pitados asalipun saking basa Persia, wondene sanesipun menika mastani basa Arab menika akar basa saking tembung menika
Miturut Fedel Handhal, panaliti sejarah lan budaya UEA, tembung "Dubai" menika saged asalipun saking tembung "Daba" (derivatif saking "Yadub"), ingkang ateges "menjalar"; tembung menika saged ugi dados rujukan wonten ing aliran lepen alit Dubai tumuju dharatan
Sekedhik ingkang mengertosi babagan budaya pra-Islam ing sisih kidul wetan jazirah Arab, kejawi kathah kutha kuna wonten ing wewengkon kasebat ingkang dados pusat dagang ing antawisipun donya Wetan lan donya Kulon
Tirahan saking rawa mangrove kuno, ingkang yuswanipun 7.000 tahun, kapanggihaken nalika pambangunan jalur selokan sangandhaping lemah caket kaliyan Dubai Internet City
Wewengkon menika dipuntutupi pasir kirang langkung 5.000 saksampunipun garis pantai mundur saking dharatan, dados perangan saking garis pantai kutha samenika
Saderengipun Islam, tiyang-tiyang wonten ing wewengkon menika paring sesembahan dhumateng "Bajir" (utawi "Bajar")
Kamaharajan Bizantium lan Sassaniyah gadhah kuwasa ingkang ageng ing kala menika, kanthi Sassaniyah ingkang gadhah kuwasa ing sapérangan ageng wewengkon